पाएं अपने शहर की ताज़ा ख़बरें और फ्री ई-पेपरडाउनलोड करें
मोतिहारी-अरेराज पथ पर शुक्रवार को बैरिया बाजार के समीप तेज रफ्तार जा रही बस एक फुस के किराना दुकान को क्षतिग्रस्त करते हुए पेड़ से जा टकराई। बस मे कोई यात्री सवार नहीं होने बड़ी दुर्घटना टल गई। सूचना पर पहुंची तुरकौलिया पुलिस ने बस को जब्त कर लिया। दुर्घटना में चालक सुनील पाण्डेय व उपचालक घायल हो गए। क्षतिग्रस्त किराना दुकान बैरिया बाजार निवासी सुरेश राम की है। दुर्घटना के समय दुकान बंद थी। खाली बस लेकर चालक व उप चालक मोतिहारी से अरेराज जा रहे थे।
बस की रफ्तार काफी तेज थी, तभी बैरिया के समीप किसी वाहन को बचाने के क्रम में बस अनियंत्रित हो गई तथा एक फुस के घर को तोड़ते हुए पकड़ी के पेड़ से जा टकराई। जिसमें चालक व उप चालक घायल हो गए। फुस के घर में एक छोटी किराने की दुकान थी। दुर्घटना के समय दुकान बंद थी। दुर्घटना के बाद लोगों ने बस के ड्राइवर सुनील पांडेय व उप चालक को पकड़ लिया। वही सूचना पर पहुंची पुलिस ने बस को जब्त कर लिया। थानाध्यक्ष अभय कुमार ने बताया कि बस को पुलिस निगरानी में रखा गया है। किसी पक्ष से अभी तक आवेदन प्राप्त नहीं हुआ है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn